Jack Colback

Jack Raymond Colback (sündinud 24. oktoobril 1989 Newcastle upon Tyne'is) on Inglismaa jalgpallur, kes mängib keskpoolkaitsjaana Inglismaa esiliigaklubis Queens Park Rangers.

Ta alustas klubikarjääri Sunderlandis, mille noorteakadeemiaga liitus ta 1999. aastal. Esimese profilepingu sõlmis ta klubiga 2008. aasta mais. Hooajal 2009/10 ja hooaja 2010/11 esimeses pooles oli Colback Sunderlandist laenul Inglismaa esiliigaklubis Ipswich Town. Sunderlandi meeskonnas debüteeris ta Inglismaa kõrgliigas 9. mail 2010 hooaja viimases mängus Wolverhampton Wanderersi vastu, kuid saadeti väljakult minema kahe kollase kaardi tõttu kõigest üheksa minutit pärast mängu sekkumist. Sunderlandi põhikoosseisu kuulus Colback aastatel 2011–2014. Inglismaa kõrgliigas lõi ta esimese värava 26. detsembril 2011 mängus Evertoni vastu.

2014. aasta juunis siirdus ta Inglismaa kõrgliigaklubisse Newcastle United.

2018. aasta jaanuaris läks Colback Newcastle Unitedist laenule Inglismaa esiliigaklubisse Nottingham Forest. Ta oli seal laenul ka hooajal 2018/19. Nottingham Foresti läks püsivalt üle lõpuks 2020. aasta augustis. Hooajal 2022/23 mängis ta Nottingham Forestiga Inglismaa kõrgliigas.

2023. aasta augustis sõlmis Colback kaheaastase lepingu Inglismaa esiliigaklubiga Queens Park Rangers."Jack Colback: Queens Park Rangers sign former Nottingham Forest midfielder". bbc.com. 1.8.2023. Vaadatud 4.8.2023

2009. aastal mängis Colback ühel korral Inglismaa kuni 19-aastaste koondises. 2014. aasta augustis kutsuti Colback Inglismaa jalgpallikoondisse, kuid vigastuse tõttu pidi ta koondisekutsest loobuma.

 Viited 

 Välislingid 

Kategooria:Inglismaa jalgpallurid
Kategooria:Sunderland AFC mängijad
Kategooria:Ipswich Town FC jalgpallurid
Kategooria:Newcastle United FC mängijad
Kategooria:Nottingham Forest FC jalgpallurid
Kategooria:Queens Park Rangers FC mängijad
Kategooria:Premier League'i mängijad
Kategooria:The Championshipi mängijad
Kategooria:Sündinud 1989